MBK มอบเสื้อรีไซเคิลให้ชุมชนเขตปทุมวัน
MBK จัดงาน “MBK SPIRIT DAY อาสา ปันสุข สู่ชุมชน” มอบเสื้อรีไซเคิลให้ชุมชนเขตปทุมวัน
4 ม.ค. 2562

ศูนย์การค้าเอ็ม บี เค เซ็นเตอร์ นำโดย นายสมพล ตรีภพนารถ (ที่ 7 จากซ้าย) กรรมการผู้จัดการธุรกิจศูนย์การค้า บริษัท เอ็ม บี เค จำกัด (มหาชน) หรือ MBK จัดงาน “MBK SPIRIT DAY อาสา ปันสุข สู่ชุมชน” เพื่อส่งมอบความสุขต้อนรับเทศกาลปีใหม่ให้กับชุมชนในเขตปทุมวัน พร้อมมอบเสื้อรีไซเคิลจำนวน 300 ตัว
โดยมีนายพินิต อารยะศิลปธร (ที่ 8 จากซ้าย) ผู้อำนวยการเขตปทุมวัน ให้เกียรติเป็นผู้รับมอบเพื่อนำไปใช้ในกิจกรรมสาธารณประโยชน์ โดยภายในงานยังได้จัดกิจกรรมกระตุ้นการมีส่วนร่วมดูแลสิ่งแวดล้อมและให้ความรู้เกี่ยวกับความปลอดภัยในครัวเรือน ณ ลานกีฬาจารุเมือง เขตปทุมวัน เมื่อเร็ว ๆ นี้